Spoštovani,

glede na ugotovljene primere okužbe s koronavirusom v Italiji, smo na OŠ Dekani pripravili napotke in usmeritve ter preventivne dejavnosti za ravnanje v skladu s trenutno veljavnimi navodili pristojnih institucij.

**NAČINI MEDSEBOJNEGA KOMUNICIRANJA IN OBVEŠČANJA:**

1. Ker se razmere in ukrepi za zajezitev virusa hitro spreminjajo, svetujemo, da se redno seznanjate z in upoštevate priporočila **Nacionalnega inštituta za javno zdravje.**
2. Svetujemo, da redno spremljate tudi **spletno stran OŠ Dekani** in **MIZŠ.**
3. Komunikacija s starši bo potekala tudi preko elektronskega naslova svet.starsev@os-dekani.si in preko elektronske pošte predstavnikov staršev posameznega oddelka oz. skupine.
4. V primeru, da zaznate morebitna tveganja za javno zdravje ali pridobite informacijo o dogodkih, ki predstavljajo tveganje za zdravje ljudi, to **nemudoma sporočite** na **NIJZ** ter na **telefonsko številko ravnateljice: 041 765 520.**

**VZGOJNO – IZOBRAŽEVALNO DELO**

Do nadaljnjega dejavnosti izven šole in vrtca ne bomo izvajali.

**BOLEZENSKI ZNAKI**

Bolezen se kaže z vročino, kašljem in oteženim dihanjem, kar je značilno za pljučnico.

**PREVENTIVNE DEJAVNOSTI**

Pri preprečevanju okužbe s koronavirusom je, tako kot pri drugih nalezljivih boleznih, ki povzročajo okužbe dihal, priporočljivo upoštevati naslednje vsakodnevne preventivne ukrepe:

1. Izogibamo se tesnim stikom z ljudmi, ki kažejo znake bolezni.
2. Ne dotikamo se oči, nosu in ust.
3. Upoštevamo pravila higiene kašlja.
4. Redno si umivamo roke z milom in vodo.
5. V primeru, da voda in milo nista dostopna, za razkuževanje rok uporabimo namensko razkužilo za roke.
6. Glede na trenutno epidemiološko situacijo splošna uporaba mask ni potrebna.
7. V času povečanja pojavljanja okužb dihal se izogibamo zaprtih prostorov, v katerih se zadržuje veliko število ljudi.
8. Poskrbimo za redno zračenje zaprtih prostorov.

**V primeru, da otrok zboli, naj ostane doma, dokler ne okreva.**

Več informacij o novem koronavirusu se nahaja na spletni strani NIJZ:

<https://www.nijz.si/sl/koronavirus-2019-ncov>